Edwin Busuttil

Edwin Busuttil (1923–2009) kien politiku Malti mal-Partit Kosituzzjonali li serva bħala Speaker tal-Kamra tar-Rappreżentanti. Huwa kien ukoll akkademiku, Kap tad-Dipartiment tal-Liġi Pubblika u l-Liġi Kriminali, kif ukoll Dekan tal-Fakultà tal-Liġi u Pro-Rettur fl-Università ta’ Malta.

 Tfulija u edukazzjoni 
Iben Paul u Therese (Spiteri) Busuttil mill-Furjana, huwa studja fl-Università Rjali ta’ Malta, fejn kiseb BA fl-1943 u LLD (dottorat fil-liġi) fl-1946. 

Busuttil kien Rhodes Scholar fi Christ Church, Oxford mill-1942. Huwa studja fl-Università ta' Oxford għal għad ta' snin u kiseb BLitt fl-1949 u MA fl-1952.

 Karriera 
Bejn l-1960 u l-1961 kien Research Fellow man-NATO Paris, Kentucky, l-Istati Uniti. 

1962-1987 Huwa ħadem bħala professur tal-liġi pubbliku fl-Università Malta mill-1962 sal-1987.

Busuttil kien Viċi Kap tal- Partit Kostituzzjonali ta' Malta u kien membru Parlamentari bejn l-1952 u l-1953, kif ukoll Speaker tal-Kamra tad-Deputati. 

Huwa serva bħala membru tas-Senat tal-Università, tal-Kunsill tal-Università, tal-Kunsill Mediku, Chairman tal-Awtorità tax-Xandir, Chairman tal-Bord tad-Dixxiplina tal-Kummissjoni dwar is-Servizz Pubbliku u Kummissarju Elettorali. Busuttil serva fil- Kummissjoni Ewropea tad-Drittijiet tal-Bniedem għal 32 sena u kien id-Delegat tal -Kummissjoni Ewropea għall-Konferenzi dwar id-Drittijiet tal-Bniedem mad-dinja kollha. 

Huwa kellu wkoll il-kariga ta’ Konsulent tal-Gvern dwar ir-Ratifika ta’ Trattati Internazzjonali. Busuttil kien Viċi President taċ-Centro Internazionale di Ricerche, Studi Sociologici, Penali e Penitenziari ta' Messina, l-Italja.

Busuttil kiteb għad ta’ artikli f’pubblikazzjonijiet legali.

 Ħajja personali 
Busuttil kien miżżewweġ lil Emma u kellhom tliet ulied: Clarence, Graham, u Trafford.

Huwa miet fl-20 ta’ Diċembru 2009 u ndifen fiċ- ċimiterju ta’ Santa Marija Addolorata f’Raħal Ġdid.

 Referenzi 

Kategorija:Alunni tal-Università ta' Malta
Kategorija:Nies mill-Furjana
Kategorija:Presidenti tal-Kamra tad-Deputati - Speakers (Malta)
Kategorija:Mietu fl-2009
Kategorija:Twieldu fl-1923
Kategorija:Politiċi tal-Partit Kostituzzjonali (Malta)